किसान आज करेंगे जयपुर कूच, माकपा भी समर्थन में
अखिलभारतीय किसान सभा के आह्वान पर सीकर जिले के किसान गुरुवार को जयपुर कूच करेंगे। महासचिव सागर खाचरिया ने बताया कि किसान मांगें पूरी करवाने के लिए जयपुर में प्रदर्शन करेंगे। जयपुर कूच को माकपा ने समर्थन दिया। प्रवक्ता बृजसुंदर जांगिड़ ने बताया कि विभिन्न मांगों को लेकर अखिल भारतीय किसान सभा आंदाेलन कर रही है। दो मार्च को जयपुर कूच में बड़ी संख्या में माकपा कार्यकर्ता शामिल होंगे। इधर, बुधवार को माकपा जिला सचिव कामरेड किशनलाल पारीक, सचिव अब्दुल कयूम कुरैशी, आबिद हुसैन, रोशन गुर्जर, पूर्णसिंह, सुभाष नेहरा, कॉमरेड हरफूलसिंह बाजिया आदि ने जयपुर कूच को लेकर जिले के विभिन्न इलाकों में जनसंपर्क किया। लक्ष्मणगढ़ में बाबूलाल भातरा ने बताया कि सुबह आठ बजे तहसील के विभिन्न गावों से छोटे बड़े वाहनों से हजारों की संख्या में किसान जयपुर कूच करेंगे।
hin_Deva hin_Deva